**Tájékoztató a Képviselő-testület 2023. március 28-ai ülésén meghozott határozatairól**

**15/2023. (III. 28.) Ök. határozat**

**Kőröstetétlen Község Önkormányzatának Képviselő-testülete –**

1. Elfogadja Kemecsei Antal úrnak, a DAKÖV Kft. Abonyi Üzemmérnökség vezetőjének Kőröstetétlen Község Önkormányzat tulajdonát képező közműves ivóvízellátó és szennyvízelvezető rendszer működtetéséről szóló beszámolóját.
2. Utasítja a Ceglédi Közös Önkormányzati Hivatalt, hogy tegye meg a szükséges intézkedéseket.

Határidő: azonnal Felelős: Pásztor Roland polgármester

**16/2023. (III. 28.) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

**1.)** Elfogadja a **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) részére a Kőröstetétlen közműves ivóvízellátó rendszer megnevezésű, KRTT-IVrövid kódú, 11-32975-1-001-00-05 MEKH azonosító kódú vízi közművön végzett Kőröstetétlen, Kocséri út 1. Vízmű védterület felújítását 3.719.400.- Ft+Áfa összegben.

**2.)** A felújítási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft.-től befolyó, bérleti díjból származó bevételét jelöli meg.

**3.)** Felhatalmazza a polgármestert a kifizetéshez szükséges egyeztetésre a DAKÖV Kft. szolgáltatóval és a szükséges jognyilatkozatok aláírására.

**4.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**17/2023. (III. 28.) Ök. határozat**

**Kőröstetétlen Község Önkormányzatának Képviselő-testülete**,

1. Jóváhagyja a Kőröstetétlen, 029/10 hrsz alatt lévő Temető területén hulladédtároló és illemhely felújítási munkálataira 2022. szeptember 27-én megkötött Vállalkozási szerződés 1. számú módosítását, a melléklet szerinti tartalommal.
2. AZ 1. pontban részletezett munkálatok vállalkozói díjának módosítása miatt további 2.232.930 Ft+ÁFA, azaz kétmillió-kétszázharminckétezer-kilencszázharminc forint+ÁFA forrást biztosít Kőröstetétlen Község Önkormányzat 2023. évi költségvetése felújítási keret előirányzata terhére.
3. Felhatalmazza a Polgármestert a határozat mellékletét képező szerződés módosítás aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**18/2023. (III. 28.) Ök. határozat**

**Kőröstetétlen Község Önkormányzata** **Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban biztosított jogkörében eljárva**

1. Jóváhagyja a határozat mellékletét képező, a GERJE-SZTŐK Helyi Vidékfejlesztési Közösséggel 2020. június 29-én – a Kőröstetétlen, Kocséri út 8. szám alatti lakás bérlésére – megkötött bérleti szerződés 1. számú módosítását.

**2.)** Felhatalmazza a polgármestert a bérleti szerződés 1. számú módosításának aláírására.

**3.)** Utasítja a Ceglédi Közös Önkormányzati Hivatalt a szükséges intézkedések előkészítésére.

**Határidő:** azonnal **Felelős:** Pásztor Roland polgármester

**19/2023. (III. 28.) Ök. határozat**

**Kőröstetétlen Község Önkormányzatának Képviselő-testülete –**

**1.)** Jóváhagyja a határozat mellékletét képező, a Polytechnic-Light Kft-vel 2020. április 2-án – a közvilágítási aktív elemek üzemeltetésére, felügyeletére és ellenőrzésére – megkötött közvilágítási üzemeltetési szerződés 1. számú módosítását.

1. Felhatalmazza a Polgármestert a határozat mellékletét képező szerződés módosítás aláírására.
2. Utasítja a Ceglédi Közös Önkormányzati Hivatalt, hogy tegye meg a szükséges intézkedéseket.

**Határidő**: azonnal **Felelős**: Pásztor Roland polgármester

**20/2023. (III. 28.) Ök. határozat**

**Kőröstetétlen Község Önkormányzatának Képviselő-testülete** – Kőröstetétlen együttérző lakossága nevében eljárva

**1.)** Dönt arról,hogy 50.000 Ft, azaz ötvenezer forint összegben, aKatolikus Karitász 12011148-00124534-00100008 számú számlájára, a 2023. február 6-án bekövetkezett törökországi földrengés elszenvedőinek megsegítésére támogatást utal.

**2.)** Az 1.) pontban meghatározott támogatás fedezetéül az önkormányzat 2023. évi költségvetését jelöli meg.

**3.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**21/2023. (III. 28.) Ök. határozat**

**Kőröstetétlen Község Önkormányzatának Képviselő-testülete -**

**1.)** Elfogadja Kőröstetétlen Község Önkormányzata Képviselő-testületének 2020. április 28-ai ülése óta hozott - de még nem teljesített - határozatokról szóló beszámolót.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Pásztor Roland polgármester